
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 

«ΚΛΗΡΟΔΟΤΗΜΑ ΑΝΤΩΝΙΟΥ ΓΕΩΡΓΙΟΥ ΦΙΛΙΠΠΙΔΗ» 

και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με την επωνυμία 
«ΔΩΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΜΥΚΟ¬ 
ΝΟΥ» και κύρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση οριστικής άδειας διάθεσης λυμάτων και βιομηχανικών 
αποβλήτων Χοιροστασίου του Διονυσίου Φερεντίνου Α.Ε. ... 3 
Χορήγηση οριστικής άδειας διάθεσης λυμάτων και βιομηχανικών 
αποβλήτων Χοιροστασίου του Κων/νου Μαργιώλη Ο.Ε. ... 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία 

«ΚΛΗΡΟΔΟΤΗΜΑ ΑΝΤΩΝΙΟΥ ΓΕΩΡΓΙΟΥ ΦΙΛΙΠΠΙΔΗ» και 

κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 24.3.1975 και 14.6.1981 συνισχύουσες ιδιόγραφες δια¬ 
θήκες του Αντωνίου Γεωργίου Φιλιππίδη, που δημοσιεύθηκαν με τα 
1436 και 1437/21.3.1986 πρακτικά του Μονομελούς Πρωτοδικείου 
Αθηνών, αντίστοιχα, με τις οποίες συστήθηκε κοινωφελές ίδρυμα με την 
επωνυμία «ΚΛΗΡΟΔΟΤΗΜΑ ΑΝΤΩΝΙΟΥ ΓΕΩΡΓΙΟΥ ΦΙΛΙΠ¬ 
ΠΙΔΗ» και με έδρα την Κοινότητα Λαμύρων Άνδρου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 12.11.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Εσωτερικών, Οικονομικών, Υγείας, - 
Πρόνοιας και Κοινωνικών Ασφαλίσεων και Εθνικής Παιδείας και θρη¬ 
σκευμάτων, αποφασίζουμε: 4* 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΚΛΗΡΟΔΟΤΗΜΑ ΑΝΤΩΝΙΟΥ ΓΕΩΡΓΙΟΥ ΦΙΛΙΠΠΙΔΗ», η 
οποία έγινε από τον Αντώνιο Γεωργίου Φιλιππίδη, με τις από 
24.3.1975 και 14.6.1981 συνισχύουσες ιδιόγραφες διαθήκες του, που 
δημοσιεύθηκαν με τα 1436 και 1437/21.3.1986 πρακτικά του Μον. 
Πρωτοδικείου Αθηνών αντίστοιχα. 


Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εσωτερικών, Οικο¬ 
νομικών, Υγείας, Πρόνοιας και Κοινωνικών Ασφαλίσεων και Εθνικής 
Παιδείας και θρησκευμάτων και διέπεται από τις διατάξεις των παρα¬ 
πάνω συστατικών πράξεων, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΚΛΗΡΟΔΟΤΗΜΑ ΑΝΤΩΝΙΟΥ ΓΕΩΡΓΙΟΥ ΦΙΛΙΠΠΙΔΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟΤΗΜΑ 
ΑΝΤΩΝΙΟΥ ΓΕΩΡΓΙΟΥ ΦΙΛΙΠΠΙΔΗ», που συστήθηκε από τον 
Αντώνιο Γεωργίου Φιλιππίδη με τις από 24.3.1975 και 
14.6.1981 συνισχύουσες ιδιόγραφες διαθήκες του, που δημοσιεύθη¬ 
καν με τα 1436 και 1437/21.3.1986 πρακτικά του Μον. Πρωτο¬ 
δικείου Αθηνών, «αντίστοιχα, αποτελεί νομικό πρόσωπο ιδιωτικού δι¬ 
καίου και διέπεται από τις διατόιξεις των παραπιάνω συστατικών 
πράξεων, του παρόντος οργιχνισμού, του Α.Ν. 2039/1939, όπως 
κάθε φορά ισχύει ο νόμος αυτός και των διατιαγμάτων που εκδόθη¬ 
καν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κοινότητα Λαμύρων Άνδρου. 

3. Η σφραγίδα του ιδρύματος είναι στρογγυλή και «αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον 
αυτής την έδρα και το έτος έγκρισης της σύστασής του. 

Άρθρο 2 
Σκοποί 

1. Σκοποί του ιδρύματος είναι: 

α) Η χορήγηση οικονομικών ενισχύσεων σε οικονομικά αδύνατους 
κατοίκους, της Κοινότητιχς Λαμύρων Άνδρου για επικουρική ια¬ 
τρική ή νοσοκομειακή περίθιχλψη. 

β) Η χορήγηση οικονομικών ενισχύσεων σε οικονομικά αδύνατους 
μαθητές της Κοινότητιχς Λαμύρων προς αποπεράτωση των σπου¬ 
δών τους στην Α/θμια και Β/θμια εκπαίδευση. 

γ) Η χορήγηση κατ’ έτος υποτροφίας σε άριστο απόφοιτο Λυκείου 
Άνδρου, καταγόμενο από την Κοινότητα Λαμύρων Άνδρου για 
σπουδές σε Ανώτατα Εκπαιδευτικά Ιδρύματα ή σε Τεχνικές Σχολές 
Ανώτερης Εκπαίδευσης της ημεδαπής. 

5) Η κατασκευή έργων κοινής ωφελείας στην κτηματική περιφέρεια 
της Κοινότητας Λαμύρων τα οποία θα κρίνονται ως «αναγκαία για τη 
βελτίωση της διαβίωσης των κατοίκων της Κοινότητιχς αυτής. 

όπως επισκευή, ανακατασκευή ή διαμόρφωση κοινοτικών οδών, κα¬ 
τασκευή δικτύου ύδρευσης κ.λπ. 

Επίσης δύναται το ίδρυμα να συμμετέχει στις δαπάνες συντήρησης, 
βελτίωσης ή επέκτασης της οδού Άνδρου - Στραπουργιές ως και 
όσων αναφέρονται λεπτομερώς στις ανωτέρω διαθήκες. 

ε) Η συντήρηση, επισκευή ή βελτίωση των Ιερών Ναών και Παρεκ- 
κλησίων της Κοινότητας Λαμύρων Άνδρου. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Α) Η ψιλή κυριότητα των ακόλουθων οριζοντίων ιδιοκτησιών που 
βρίσκονται σε πολυκατοικία κείμενη επί των οδών Λασκάρεως 39 
και Ζωναρά του Δήμου Αθηναίων, όπως περιγράφονται στον από 
28.1.1958 πίνακα στοιχείων διαμερισμάτων: 
α) Ημιυπόγειο διαμέρισμα, επιφάνειας 24,98 μ2. 
β) Ημιυπόγειο διαμέρισμα, επιφάνειας 31,80 μ2. 
γ) Διαμέρισμα του ισογείου επιφάνειας 75,20 μ2. 
δ) Διαμέρισμα του ισογείου επιφάνειας 62,53 μ2. 
ε) Διαμέρισμα του πρώτου ορόφου επιφάνειας 82,88 μ2. 
στ) Διαμέρισμα του πρώτου ορόφου, επιφάνειας 67,05 μ2. 
ζ) Διαμέρισμα του δευτέρου ορόφου, επιφάνειας 82,88 μ2, μετά υπο¬ 
γείου αποθήκης επιφάνειας 1,32 μ2. 

η) Διαμέρισμα του δευτέρου ορόφου επιφάνειας 67,05 μ2. 
θ) Διαμέρισμα του τρίτου ορόφου επιφάνειας 82,88 μ2, μετά υπο¬ 
γείου αποθήκης επιφάνειας 4,10 μ2. 

ι) Διαμέρισμα του τρίτου ορόφου επιφάνειας 67,05 μ2. 
ια) Διαμέρισμα του τετάρτου ορόφου επιφάνειας 93,50 μ2, μετά υπο¬ 
γείου αποθήκης, επιφάνειας 1,78 μ2. 

ιβ) Υπόγειος αποθήκη, επιφάνειας 35 μ2, χωρίς ποσοστό συμμετο¬ 
χής επί του όλου οικοπέδου. 

Β) Η ψιλή κυριότητα των εξής οριζοντίων ιδιοκτησιών που βρίσκο¬ 
νται στην επί των οδών Βαρβάκη 63 και Λιακαταίων κειμένη πολυ¬ 
κατοικία, όπως λεπτομερώς αναφέρονται στο 9809/69 αγοραπω- 
λητήριο συμβόλαιο του συμβολαιογράφου Πειραιά Γεωργ. Ραΐση, 
στην 9813/70 πράξη σύστασης οριζοντίων ιδιοκτησιών και κανονι¬ 
σμού πολυκατοικίας και στο 11134/71 συμβόλαιο του ίδιου συμβο¬ 
λαιογράφου. 

α) Το 1-2 διαμέρισμα, του ισογείου, επιφάνειας 70,35 μ2. 
β) Το υπό στοιχεία Β-1 διαμέρισμα του δευτέρου ορόφου, επιφάνειας 
47,70 μ2. 

γ) Το υπό στοιχεία Β-2 διαμέρισμα του δευτέρου ορόφου επιφάνειας 
74,21 μ2. 

δ) Το υπό στοιχεία Δ-1 διαμέρισμα του τετάρτου ορόφου επιφάνειας 
68,63 μ2. 

ε) Το υπό στοιχεία Ε-1 διαμέρισμα του πέμπτου (β' εσοχή) ορόφου 
επιφάνειας 14 μ2. 

στ) Η υπό στοιχεία Α' αποθήκη του ημιϋπογείου, επιφάνειας 22,33 
μ2. 

ζ) Η υπό στοιχεία Β' αποθήκη του ημιϋπογείου, επιφάνειας 19,67 
μ2. 

η) Η υπό στοιχεία Γ' αποθήκη του ημιϋπογείου επιφάνειας 23,92 
μ2. 

θ) Η υπό στοιχεία Δ' αποθήκη του ημιϋπογείου επιφάνειας 38,25 
μ2. 

Γ) Η ψιλή κυριότητα των ακολούθων οριζοντίων ιδιοκτησιών, που 
βρίσκονται στην επί των οδών Ν. Δελλαπόρτα 53 και Κυπριανού του 
Δήμου Αθηναίων ευρισκομένη πολυκατοικία, όπως αναλυτικά ανα- 
φέρονται στο 8296/78 συμβόλαιο διανομής του συμβολαιογράφου 
Αθηνών Ανδρέα Παρασκευόπουλου και το 49261/77 συμβόλαιο 
του συμβολαιογράφου αυτού σε συνδυασμό με την 38472/72 πράξη 
σύστασης οριζοντίων ιδιοκτησιών του ίδιου συμβολαιογράφου. 

α) Το υπό στοιχεία Κ-1 διαμέρισμα του ισογείου επιφάνειας 26,90 
μ2. * 

β) Το υπό στοιχεία Δ-1 διαμέρισμα του τετάρτου ορόφου, επιφάνειας 
154,42 μ2, μετά των αποθηκών με τα στοιχεία ΑΠ-7 επί του δώ¬ 
ματος, επιφάνειας 2,10 μ2, ΑΠ-6 του υπογείου επιφάνειας 8,50 μ2 
και ΑΠ-8 του υπογείου επιφάνειας 20,97 μ2. 

γ) Το υπό στοιχεία Δ-2 διαμέρισμα του τετάρτου ορόφου, επιφάνειας 


54,58 μ2. 

δ) Το υπό στοιχεία Ε-1 διαμέρισμα του δώματος επιφάνειας 17,64 
μ2. 

Δ) Η ψιλή κυριότητα των ακολούθων ακινήτων, που βρίσκεται στον 
οικισμό Στραπουριές της κτηματικής περιφέρειας Κοινότητας Λαμύ¬ 
ρων Άνδρου, όπως αναφέρονται στην 3036/11.9.1984 πράξη 
αποδοχής κληρονομιάς του συμ/φου Αθηνών Βασιλείου Παπαϊωάν- 
νου. 

α) Ένα αγρόκτημα επιφάνειας 750 μ2 περίπου στη θέση «Λειβάδα». 

β) Ένα αγρόκτημα επιφάνειας 3 στρεμμάτων περίπου. 

γ) Μία οικία μετά του συνεχόμενου αγροκτήματος επιφάνειας 1,5 
στρέμματος περίπου. 

Ε) Η ψιλή κυριότητα του 1/2, εξ αδιαιρέτου αγροκτήματος συνολι¬ 
κής έκτασης 287,50 μ2, που βρίσκεται στην Κοινότητα Αγίου Στε¬ 
φάνου Αττικής, όπως τούτο εμφαίνεται στο από 13.12.1967 τοπο¬ 
γραφικό διάγραμμα του Πολιτικού Μηχανικού Αντωνίου Φιλιππίδη 
και λεπτομερώς περιγράφεται στο 18410/28.7.1969 συμβόλαιο 
του συμβολαιογράφου Αθηνών Ιωάννου Νικ. Χατζηγιάννη. 

ΣΤ) Η επικαρπία των ανωτέρω ακινήτων ανήκει στη σύζυγο του δια¬ 
θέτη Έλλη Αντ. Φιλιππίδη, εφ’ όρου ζωής της. 

Στην ως άνω Δ-γ οικία που βρίσκεται στον οικισμό Στραπουριές, 
έχουν δικαίωμα οίκησης μετά το θάνατο της επικαρπώτριας και εφ’ 
όρου ζωής του οι δύο αδελφές του διαθέτη Άννα συζ. Θεοδώρου Χα- 
ζάπη και Ειρήνη συζ. Γεωργίου Κακαρούχα μετά δε το θάνατο αυ¬ 
τών, δύναται να χρησιμοποιηθεί τούτη, ως Κοινοτικό Κατάστημα, 
βιβλιοθήκη, εντευκτήριο ή κατοικία του εκάστοτε ιερέα του οικισμού 
Στραπουριών, κατά την κρίση του Διοικητικού Συμβουλίου του ιδρύ¬ 
ματος. 

Ζ) Ποσό ενός εκατομμυρίου επτακοσίων δέκα πέντε χιλιάδων ενιακο- 
σίων ογδόντα πέντε (1.715.985) δραχμών, το οποίο βρίσκεται κα¬ 
τατεθειμένο στο Ταμείο Παρακαταθηκών και Δανείων Άνδρου με 
αριθμό γραμματίου σύστασης παρακαταθήκης 1399/30.11.1990 
και κωδικό αριθμό 141/9. 

Η) Ποσό επτακοσίων μία χιλιάδων πεντακοσίων πενήντα επτά 
(701.557) δραχμών το οποίο βρίσκεται κατατεθειμένο στο Ταμείο 
Παρακαταθηκών και Δανείων Άνδρου με αριθμό γραμματίου σύ¬ 
στασης παρακαταθήκης 1400/30.11.90 και στον Κωδ. αριθμό 
141/9. 

θ) Η περιουσία του ιδρύματος, τελεί υπό τον όρο του αναπαλλοτρίω¬ 
του στο διηνεκές και μόνο τα εισοδήματα εξ αυτής θα διατίθενται για 
την εκτέλεση των σκοπών αυτού. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιοσδήποτε φυσικού ή νομικού προ¬ 
σώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Εκάστοτε Πρόεδρο της Κοινότητας Λαμύρων Άνδρου, ως Πρόε¬ 
δρο. 

β-ζ) Έξι (6) κοινοτικούς συμβούλους, είτε υπάγονται στην πλειοψη- 
φία, είτε στη μειοψηφία, προερχομένους από τους τέσσερις οικισμούς 
της Κοινότητας Λαμύρων, με αναλογία τρεις συμβούλους προερχο¬ 
μένους από τον οικισμό Στραμπουριές και ένα προερχόμενο από κάθε 
ένα εκ των λοιπών τριών οικισμών της Κοινότητας αυτής. 

Στους εκ του οικισμού Στραμπουριών τρεις συμβούλους θα περιλαμ¬ 
βάνεται ο αδελφός του διαθέτη Νικόλαος Γεωργίου Φιλιππίδης, ισο- 
βίως. ... 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Τα¬ 
μία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κά¬ 
ποιου από τα μέλη του Διοικητικού Συμβουλίου, η κενή θέση συ- 

μπληρώνεται, με απόφαση των υπολοίπων μελών, σύμφωνα με τις 
διατάξεις των συστατικών πράξεων και του άρθρου 99 του Α Ν 
2039/39. 

Αν δεν υπάρχει από τις κοινοτικές εκλογές σύμβουλος από έναν οικι¬ 
σμό, η κενή θέση συμπληρώνεται με απόφαση των υπολοίπων μελών 
του Διοικητικού Συμβουλίου από έναν κάτοικο του οικισμού αυτού. 

Το ίδιο ισχύει και στην περίπτωση που δεν αναδειχθούν κατά τις 
εκλογές τρεις τουλάχιστον κονοτικοί σύμβουλοι προερχόμενοι από 
τον οικισμό Στραμπουριές. 

4. Σε περίπτωση ύπαρξης δύο κοινοτικών συμβούλων εξ ενός χωρίου 

θα μετέχει του Διοικητικού Συμβουλίου του ιδρύματος ο αναδειχθείς 
σύμβουλος της πλειοψηφίας. Αν βέβαια και οι δύο αναδειχθέντες 
ανήκουν στον ίδιο πολιτικό χώρο θα μετέχει του Διοικητικού Συμ¬ 
βουλίου, εκείνος που συγκέντρωσε κατά τις τελευταίες εκλογές τις 
περισσότερες ψήφους, ενώ σε περίπτωση ισοψηφίας θα γίνεται κλή¬ 
ρωση. ' 1 

5. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα οπότε το ζητήσει ο Πρόεδρος ή τρία από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

_ 6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέ¬ 
πει υποχρεωτικά να είναι και ο Πρόεδρος ή ο νόμιμος αναπληρωτής 
του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπε¬ 
ρισχύει η γνώμη με την οποία συντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεω¬ 
ρείται ότι έχει παραιτηθεί και η κενή θέση αυτού συμπληρώνεται 
κατά τα οριζόμενα στην παρ. 3 του παρόντος άρθρου. 

9. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνο- 
νται από αυτό, καθώς και η γνώμη των μελών που τυχόν διαφω¬ 
νούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

10. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον 
έγιναν έπειτα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5. 


για των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζε¬ 
ται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζη¬ 
τήσεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δεκαπέντε (15) τουλάχιστον μέρες πριν από τη συνε¬ 
δρίαση. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, 
θέμα που δεν περιλαμβάνεται σ’ αυτήν δεην συζητείται, εκτός αν 
πρόκειται για επείγουσα υπόθεση και συμφωνήσει γι’ αυτό η πλειο¬ 
ψηφία των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση δια¬ 
φόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεια και ελεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με 
τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέ¬ 
λος του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 


Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιου¬ 
σία του. ιδρύματος και γενικά αποφασίζει για κάθε θέμα που αφορά 
στη διοίκηση και στη λειτουργία του τη διάθεση των πόρων αυτού, 
καθώς και για κάθε ενέργεια που σχετίζεται με την εκπλήρωση των 
σκοπών του, πάντοτε όμως σύμφωνα με τις διατάξεις των συστατι- 
κών πράξεων του παρόντος οργανισμού του ΑΝ 2039/39 και των 
διαταγμάτων που εκδόθηκαν ή θα εκοδθοΰν σε εκτέλεση του νόμου 
τούτου, καθώς και των λοιπών σχετικών νόμων και διαταγμά¬ 
των. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από τον νόμο Αρχή (Υπουργό Οικονομικών ή Νομάρχη Κυ¬ 
κλάδων), τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του Α.Ν. 2039/39 
και του από 20.12.1939 Β. Δ/τος (Α/552). 

α) Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύμα¬ 
τος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα της εργατι¬ 
κής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ- 


β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να 
βοηθείται από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υοπγράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύμα- 
τος, το ύψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ- 

ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων - χορήγηση υποτροφιών. 

1. Δικαίωμα υποτροφίας έχουν οι σπουδαστές Τεχνικών Σχολών 
Ανώτερης Εκπαίδευσης και οι φοιτητές των Ανωτάτων Εκπαιδευτι¬ 
κών Ιδρυμάτων και των δύο φύλλων που συγκεντρώνουν τις ακόλου¬ 
θες πορΰποθέσεις: 

α) Απόφοιτος Λυκείου της νήσου Άνδρου. 

β) Άριστος στο ήθος και στη μάθηση. 

γ) Καταγόμενος τουλάχιστον από τον ένα γονέα από την Κοινότητα 
Λαμύρων Άνδρου. 

2. Το Διοικητικό Συμβούλιο του ιδρύματος καλεϊ με πρόσκλησή του 
τους ενδιαφερομένους να υποβάλλουν τις αιτήσεις τους με τα απα¬ 
ραίτητα δικαιολογητικά τηρουμένων κατά τα λοιπά των διατάξεων 
του άρθρου 3 και κατ’ αναλογία των διατάξεων των άρθρων 4, 5 και 
6 παρ. 1 του από 18.8.1941 Καν. Δ/τος. 

3. Οι αιτήσεις με τα δικαιολογητικά υποβάλλονται στο ίδρυμα εντός 
ενός μηνός από της δημοσίευσης της σχετικής ως άνω πρόσκλησης. 

4. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις των συστατικών πράξεων του ιδρύ¬ 
ματος, του παρόντος οργανισμού του Α.Ν. 2039/1939 και του από 
18.8.1941 Καν. Δ/τος (Α'/286). 

5. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίλου, ανάλογα με το ύψος των 
καθαρών εσόδων του ιδρύματος, πάντοτε όμως μέσα στα όρια που 
ορίζονται από τις διατάξεις του άρθρου 54 του Α.Ν. 2039/1939 
και του άρθρου 28 του από 18.8.1941 σχετικού Καν. Δ/τος. 

6. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 22, 24, 26 και 27 του από 18.8.1941 Καν. 
Δ/τος (Α/286), 

7. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις των συστατικών πρά¬ 
ξεων του ιδρύματος και του άρθρου 29 του παραπάνω Κανονιστικού 
Διατάγματος, οι οποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να παρακολουθεί 
την όλη πορεία των σπουδών των υποτρόφων και να αξιώνει απ’ αυ¬ 
τούς την υποβολή, κάθε έτος, αποδεικτικών στοιχείων της επίδοσής 
τους. 

Άρθρο 10. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με πρόσκλησή 
του κάθε χρόνο, όλους τους ενδιαφερομένους που δικαιούνται οικονο¬ 
μικής ενίσχυσης των περιπτώσεων α και β του άρθρου 2 του οργανι¬ 
σμού του ιδρύματος να υποβάλλουν σ’ αυτό μέσα σε τακτή προθε¬ 
σμία, σχετική αίτηση με τα απαραίτητα δικαιολογητικά που αναφέ- 
ρονται στην ανωτέρω πρόσκληση. 

Αντίγραφο της πρόσκλησης, με φροντίδα του Διοικητικού Συμβου¬ 
λίου πρέπει να τοιχοκολλείται με αποδεικτικό έξω από τα γραφεία 
του ιδρύματος, του Κοινοτικού Καταστήματος Λαμύρων Άνδρου 
καθώς και έξω από τους Ιερούς Ναούς της Κοινότητας Λαμύρων και 
από τα Σχολεία Α/θμιας και Β/θμιας εκπαίδευσης Άνδρου και να 
δημοσιεύεται μια φορά σε τοπική κατά προτίμηση ημερήσια εφημε¬ 
ρίδα της περιφέρειας του ιδρύματος και μία φορά σε δύο ημερήσιες 
Αθηναϊκές εφημερίδες σαράντα πέντε τουλάχιστον ημέρες πριν από 
τη λήξη της παραπάνω προθεσμίας. 

2. Το Διοικητικό Συμβούλιο, μετά τη λήξη της παραπάνω προθε¬ 
σμίας, εξετάζει τις αιτήσεις και τα λοιπά δικαιολογητικά που υπο¬ 
βλήθηκαν και επιλέγει - ανακηρύσσει, με αιτιολογημένη απόφασή 
του, όσους θα ενισχυθούν οικονομικά. 

Σε περίπτωση κατά την οποία ο αριθμός των υποψηφίων, που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προ¬ 
σόντα, είναι μεγαλύτερος από τον αριθμό των οικονομικών ενισχύ¬ 
σεων που πρόκειται να δοθούν, η επιλογή μεταξύ αυτών γίνεται από 


το Διοικητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το 
Διοικητικό Συμβούλιο του ιδρύματος καλεί τους ενδιαφερομένους με 
έγγραφη πρόσκλησή του, πριν αποφασίσει σχετικά για την επιλογή 
των δικαιούχων, να συμπληρώσουν τις ατέλειες αυτές, μέσα σε πέντε 
(5) ημέρες από την επίδοση με σχετική απόδειξη της παραπάνω πρό¬ 
σκλησης. 

3. Η απόφαση εκλογής και ανακήρυξης των δικαιούχων τοιχοκολ- 
λείται την ίδια ή την επόμενη ημέρα, έξω από τα γραφεία του ιδρύ¬ 
ματος και του Κοινοτικού καταστήματος, καθώς και έξω από τους 
Ιερούς Ναούς της Κοινότητας Λαμύρων Άνδρου και τα σχολεία Α/ 
θμιας και Β/θμιας Εκπαίδευσης Άνδρου, με αποδεικτικό που θα 
υπογράφεται από Γραμματέα ή άλλο εξουσιοδοτημένο υπάλληλο του 
ιδρύματος και από ένα δημότη. 

Με την απόφαση αυτή καλούνται επίσης οι υπόλοιποι ενδιαφερόμενοι 
υποψήφιοι που απορρίφθηκαν να υποβάλλουν, εφ’ όσον το επιθυμούν, 
σχετική ένσταση κατά της παραπάνω απόφασης του Διοικητικού 
Συμβουλίου του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή κατατίθεται με απόδειξη παραλαβής στο Γραμματέα 
ή σε άλλο μέλος του Διοικητικού Συμβουλίου του ιδρύματος, που τυ¬ 
χόν έχει οριστεί προς τούτο από αυτό. 

4. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμμιά ένσταση, δίνε¬ 
ται εντολή στην Τράπεζα ή το πιστωτικό ίδρυμα που βρίσκονται οι 
καταθέσεις του ιδρύματος, να καταθέσει τα ποσά της οικονομικής 
ενίσχυσης σε έντοκο λογαριασμό, στο όνομα κάθε δικαιούχου. 

5. Ο αριθμός των οικονομικών ενισχύσεων που θα δοθούν και το 
ποσό καθεμιάς από αυτές, καθορίζεται με απόφαση του Διοικητικού 
Συμβουλίου του ιδρύματος, ανάλογα με το ύψος των ετησίων εσό¬ 
δων αυτού και τις οικονομικές συνθήκες που επικρατούν. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια 
περίοδο, η οποία αρχίζει την 1η Ιανουάριου και λήγει την 31η Δε¬ 
κεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π. Δ/τος έγκρισης της σύστασης του ιδρύματος, η οποία μπορεί να 
παραταθεί μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (Α/552). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι- 
χεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό 
της υποτροφίας κάθε υποτρόφου και τα λοιπά στοιχεία, τα οποία ορί¬ 
ζονται από τις διατάξεις του άρθρου 34 του από 18.8.1941 Καν. Δ/ 
τος. 

ε) Βιβλίο - μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

3. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίναι ότι είναι απαραίτητα για την παρακολούθηση της δια¬ 
χείρισης της περιουσίας του ιδρύματος και της εκτέλεσης των σκο¬ 
πών του 

Άρθρο 13 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις των 
άρθρων 98 του ΑΝ 2039/39 και 110 και 119 του Αστικού Κώ¬ 
δικα, ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται όπου προβλέπει ο νόμος. 

Στους Υπουργούς Εσωτερικών, Οικονομικών, Υγείας, Πρόνοιας και 
Κοινωνικών Ασφαλίσεων και Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 19 Ιουνίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

Ν. ΚΛΕΙΤΟΣ ΙΩΑΝ. ΠΑΛΑΙΟΚΡΑΣΣΑΣ 


ΥΓΕΙΑΣ. ΠΡΟΝΟΙΑΣ ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓ. ΣΟΥΡΛΑΣ ΓΕΩΡΓ. ΣΟΥΦΛΙ ΑΣ 


♦ 


( 2 ) 

Έγκριση σύστασης του κοινωφελούς ιδρύματος με την επωνυμία «ΔΩ- 
ΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗΤΡΟ¬ 
ΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΜΥΚΟΝΟΥ» και κύ¬ 
ρωση του οργανισμού αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 15589/15.5.1990 πράξη του Συμβολαιογράφου Ερ- 
μούπολης Σύρου Μαξίμου Ιωάννου Ταλασλή, όπως τροποποιήθηκε και 
κωδικοποιήθηκε με την πράξη αριθ. 16829/21.1.1992 του ίδιου συμ¬ 
βολαιογράφου, με την οποία ο Σεβασμιότατος Μητροπολίτης Σύρου - 
Τήνου - Άνδρου - Κέας - Μήλου και Μυκόνου Δωρόθεος Στέκας του 
Αντωνίου σύστησε κοινωφελές ίδρυμα με την επωνυμία «ΔΩΡΟ- 
ΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗΤΡΟΠΟΛΙ¬ 
ΤΟΥ ΣΥΡΟΥ ΣΤΕΚΑ - ΜΥΚΟΝΟΥ» και με έδρα τη Μύκονο. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 4.2.1992 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΔΩΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ 
ΜΗΤΡΟΠΟΛΙΤΟΥ ΣΥΡΟΥ ΔΩΡΟΘΕΟΥ ΣΤΕΚΑ - ΜΥΚΟΝΟΥ», η 
οποία έγινε από τον Σεβασμιότατο Μητροπολίτη Σύρου - Τήνου - Άν¬ 
δρου - Κέας - Μήλου και Μυκόνου Δωρόθεο Στέκα του Αντωνίου με την 
αριθ. 15589/15.5.90 πράξη του Συμβολαιογράφου Ερμούπολης Σύ¬ 
ρου Μαξίμου Ιωάννου Ταλασλή όπως τροποποιήθηκε και κωδικοποιή- 
θηκε με την πράξη αριθ. 16829/21.1.1992 του ίδιου Συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν 


σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΔΩΡΟΘΕΕΙΟΝ ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗ¬ 
ΤΡΟΠΟΛΙΤΟΥ ΔΩΡΟΘΕΟΥ ΣΤΕΚΑ - ΜΥΚΟΝΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΔΩΡΟΘΕΕΙΟΝ 
ΚΟΙΝΩΦΕΛΕΣ ΙΔΡΥΜΑ ΥΠΟΤΡΟΦΙΩΝ ΜΗΤΡΟΠΟΛΙΤΟΥ 
ΣΥΡΟΥ ΔΩΡΟΘΕΟΥ ΣΤΕΚΑ - ΜΥΚΟΝΟΥ», που συστήθηκε από 
τον Σεβασμιώτατο Μητροπολίτη Σύρου - Τήνου - Άνδρου - Κέας - 
Μήλου και Μυκόνου Δωρόθεο Στέκα του Αντωνίου με την αριθ. 
15589/15.5.90 πράξη του Συμβολαιογράφου Ερμούπολης Σύρου 
Μαξίμου Ιωάννου Ταλασλή, όπως τροποποιήθηκε και κωδικοποιή- 
θηκε με την πράξη αριθ. 16829/21.1.1992 του ίδιου Συμβολαιο¬ 
γράφου, αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του παρόντος 
οργανισμού, του Α.Ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Μύκονος. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον 
αυτής φέρει Βυζαντινόν δικέφαλον αετό και το έτος ιδρύσεως. 

Άρθρο 2 

Σκοπός 

1. Σκοπός του ιδρύματος είναι: Η παροχή υποτροφιών, χωρίς 
διαγωνισμό σε οικονομικά αδύνατους Μυκονιάτες αποφοίτους των 
Λυκείων καί Γυμνασίων Αρρένων και θηλέων της Νήσου Μυκόνου, 
Ορθοδόξους το δόγμα, που έχουν επιτύχει την εισαγωγή τους στα 
Ανώτατα Εκπαιδευτικά Ιδρύματα ή στα Τεχνολογικά Εκπαιδευτικά 
Ιδρύματα της χώρας ή στις Εκκλησιαστικές Σχολές με σκοπό να χει¬ 
ροτονηθούν κληρικοί. 

Αν δεν υπάρχουν μαθητές ή μαθήτριες της κατηγορίας αυτής δεν χο¬ 
ρηγείται υποτροφία κατά το χρόνο αυτό. 

Η επιλογή των υποτρόφων γίνεται από το Διοικητικό Συμβούλιο του 
ιδρύματος και προτιμούνται εκείνοι που έχουν την καλύτερη επίδοση 
και τη μεγαλύτερη ανάγκη. Αν δεν υπάρχουν οικονομικά αδύνατοι 
επιλέγονται εκείνοι που είναι λιγότερο εύποροι. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσόν των πέντε εκατομ¬ 
μυρίων δραχμών το οποίο θα κατατεθεί σε Τράπεζα του εσωτερικού 
την οποία θα επιλέξει ο ίδιος ο ιδρυτής, σε αναπαλλατρίωτη κατά¬ 
θεση και χωρίς να υπάρχει δυνατότητα μετατροπής του σε δραχμές 
αν είναι σε ξένη Τράπεζα και ξένο νόμισμα. 

Το Διοικητικό Συμβούλιο του ιδρύματος θα πρέπει να φροντίζει πά¬ 
ντοτε, ώστε η παραπάνω κατάθεση να φέρει στο ίδρυμα τον μεγαλύ¬ 
τερο τόκο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιουδήποτε φυσικού ή νομικού προ¬ 
σώπου, προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο 
που αποτελείται από τους: 

α) Εκάστοτε Μητροπολίτη Σύρου, ως Πρόεδρο. 

β) Εκάστοτε Γενικό Αρχιερατικό Επίτροπο της Μυκόνου. 

γ) Εκάστοτε Δήμαρχο Μυκόνου. 

δ) Τον ανηψιό του ιδρυτή Κωνσταντίνο Γερασίμου Ζουγανέλη, επι¬ 
χειρηματία και τούτου ευρισκομένου σε αδυναμία ή κωλυομένου ή σε 
περίπτωση θανάτου τον διαδέχεται ο πρωτότοκος από τους κατιό- 
ντες αυτού και τούτου η διαδοχή θα γίνεται πάντοτε από τους κατιό- 
ντες της οικογένειας Ζουγανέλη. 

ε) Εκάστοτε Πρόεδρο της Κοινότητας Άνω Μεράς Μυκόνου. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Τα¬ 
μία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κά¬ 
ποιου από τα μέλη του Διοικητικού Συμβουλίου, η κενή θέση συ¬ 
μπληρώνεται, σύμφωνα με τις διατάξεις της συστατικής πράξης και 
του άρθρου 99 του Α;Ν. 2039/39. 

4. Το Διοικητικό Συμβούλιο συνεδριάζει τακτικά κάθε έξι (6) μήνες. 

Έκτακτα συνεδριάζει οπότε το ζητήσει ο Πρόεδρος ή δύο από τα 

μέλη του, με γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. 

Σε περίπτωση άρνησης τούτου να συγκαλέσει το Συμβούλιο, τούτο 
συγκαλείται από τα μέλη που ζήτησαν τη σύγκληση αυτού, οπότε 
τούτο συνεδριάζει και χωρίς την παρουσία του Προέδρου, αρκεί να 
είναι παρόντα τρία τουλάχιστον μέλη του. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέ¬ 
πει υποχρεωτικά να είναι και ο Πρόεδρος ή ο νόμιμος αναπληρωτής 
του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπε¬ 
ρισχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δύο (2) συνεχείς συνεδριάσεις, θεω¬ 
ρείται ότι έχει παραιτηθεί και η κενή θέση αυτού συμπληρώνεται 
κατά τα οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνο- 
νται από αυτό, καθώς και η γνώμη των μελών που τυχόν διαφω¬ 
νούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον 
έγιναν έπειτα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιου¬ 
σία του ιδρύματος και γενικά αποφασίζει για κάθε θέμα που αφορά 
στη διοίκηση και στη λειτουργία του, τη διάθεση των πόρων αυτού, 
καθώς και για κάθε ενέργεια που σχετίζεται με την εκπλήρωση των 
σκοπών του, πάντοτε όμως σύμφωνα με τις διατάξεις της συστατι¬ 
κής πράξης του παρόντος οργανισμού του ΑΝ 2039/39 και των 
διαταγμάτων που εκδόθηκαν ή θα εκοδθούν σε εκτέλεση του νόμου 
τούτου, καθώς και των λοιπών σχετικών νόμων και διαταγμά¬ 
των. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από τον νόμο Αρχή (Υπουργό Οικονομικών ή Νομάρχη Κυ¬ 
κλάδων), τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του Α.Ν. 2039/39 
και του από 20.12.1939 Β. Δ/τος (Α/552/1939). 


α) Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύμα¬ 
τος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα της εργατι¬ 
κής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δω¬ 
ρητών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζε¬ 
ται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζη¬ 
τήσεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, 
θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμο>ς, όποτε κρίνει σκόπιμο, να αναθέτει την εισήγηση δια¬ 
φόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με 
τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέ¬ 
λος του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

6) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να 
βοηθείται από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 

σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύμα¬ 
τος, το ύψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι οικονομικά αδύνατοι Μυκονιά- 
τες απόφοιτοι των Λυκείων και Γυμνασίων Αρρένων και Θηλέων 
της Νήσου Μυκόνου, Ορθοδόξους το δόγμα, που έχουν πετύχει την 
εισαγωγή τους στα Ανώτατα Εκπαιδευτικά Ιδρύματα ή στα Τεχνο¬ 
λογικά Εκπαιδευτικά Ιδρύματα της χώρας ή στις Εκκλησιαστικές 
Σχολές με σκοπό να χειροτονηθούν κληρικοί. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύμα¬ 
τος, του παρόντος οργανισμού του Α.Ν. 2039/1939 και του από 
18.8.1941 Καν. Δ/τος (ΦΕΚ 286/Α/23.8.1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται 
με απόφαση του Διοικητικού Συμβουλίου, ανάλογα με το ύψος των 
καθαρών εσόδων του ιδρύματος και τον αριθμό των υποτρόφων, πά¬ 
ντοτε όμως μέσα στα όρια που ορίζονται από τις διατάξεις της συστα¬ 
τικής πράξης του ιδρύματος του άρθρου 54 του Α.Ν. 2039/39 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 24, 26 και 27 του από 18.8.1941 Καν. Δ/ 
τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πρά¬ 
ξης του ιδρύματος και του άρθρου 29 του παραπάνω Κανονιστικού 
Διατάγματος, οι οποίες διαπιστώνονται με πράξη του Διοικητικού 
Συμβουλίου του ιδρύματος που έχει υποχρέωση να παρακολουθεί 
την όλη πορεία των σπουδών των υποτρόφων και να αξιώνει απ’ αυ¬ 
τούς την υποβολή, κάθε έτος, αποδεικτικών στοιχείων της επίδοσής 
τους. 

Η μη υποβολή των ζητηθέντων αποδεικτικών τούτων στοιχείων, συ¬ 
νεπάγεται τη διακοπή της υποτροφίας. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια 
περίοδο, η οποία αρχίζει την 1η Ιανουάριου και λήγει την 31η Δε¬ 
κεμβρίου του ίδιου έτους. 

Κατ’ εξαίρεση, η πρώτη διαχειριστική, περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π. Δ/τος έγκρισης της σύστασης του ιδρύματος, η οποία μπορεί να 
παραταθεί μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικνομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (Α/552/22.12.1939). 


Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι- 
χεία: 

α) Βιβλίο πρωτοκόλλου αλληλογραφίας. 

β) Βιβλίλο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό 
της υποτροφίας κάθε υποτρόφου και τα λοιπά στοιχεία, τα οποία ορί¬ 
ζονται από τις διατάξεις του άρθρου 34 του από 18.8.1941 Καν. Δ/ 
τος. 

ε) Βιβλίο - μητρώο χορήγησης οικονομικών ενισχύσεων και βρα¬ 
βείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

3. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της δια¬ 
χείρισης της περιουσίοις του ιδρύματος και της εκτέλεσης των σκο¬ 
πών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις των 
άρθρων 98 του ΑΝ 2039/39 και 110 και 119 του Αστικού Κώ¬ 
δικα, ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται με τον όρον του αναπαλλοτριώτου στην 
Ιερή Μονή Παναγιάς Τουρλιανής Άνω Μεράς Μυκόνου. 

Στους Υπουργούς Οικονομικών, και Εθνικής Παιδείας και θρησκευ¬ 
μάτων αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 19 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 
— ♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΜ 11 (3) 

Χορήγηση οριστικής άδειας διάθεσης λυμάτων και βιομηχανικών απο¬ 
βλήτων Χοιροστασίου του Διονυσίου Φερεντίνου Α.Ε. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκέντρω¬ 
σης». 

2. Την αριθμ. Ε1β/221/65 Υγειον. Διάταξη όπως τροποποιήθηκε 
και συμπληρώθηκε. 

3. Την αριθμ. ΑΜ 252/17.7.90 απόφασή μας «περί χορήγησης 
προσωρινής άδειας διάθεσης λυμάτων και βιομηχανικών αποβλήτων 
του Χοιροστασίου του Διονυσίου Φερεντίνου Α.Ε.. 

4. Την από 13.3.92 έκθεση αυτοψίας αρμοδίων Υπαλλήλων της Δ/ 
νσης Υγιεινής και της Τ.Τ.Δ.Κ. Αιτωλ/νίας από την οποία προκύπτει 
ότι το αποχετευτικό σύστημα κατασκευάσθηκε σύμφωνα με την εγκρι- 
θείσα μελέτη και ότι λειτουργεί αποδοτικά, αποφασίζουμε: 




4030 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χορηγούμε στον Διονύσιο Φερεντίνο Α.Ε. ιδιοκτήτη του Χοιροστα¬ 
σίου του που βρίσκεται στο «ΦΡΑΞΙΑ» Κοινότητας Μοναστηρακίου 
ΟΡΙΣΤΙΚΗ άδεια διάθεσης λυμάτων και βιομηχανικών αποβλήτων 
υπό τους κάτωθι όρους. 

1. Οι ενδιαφερόμενοι οφείλουν να διευκολύνουν τις αρμόδιες Υπηρε¬ 
σίες στο έργο ελέγχου και να παρακολουθούν την λειτουργία των εγκα¬ 
ταστάσεων. 

2. Ο έλεγχος ανατίθεται στη Δ/νση Υγιεινής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αμφιλοχία, 15 Μαΐου 1992 

Ο Νομάρχης 
ΝΙΚ. ΣΤΑΜΟΣ 

-»- 

Αριθ. ΑΜ 97 (4) 

Χορήγηση οριστικής άδειας διάθεσης λυμάτων και βιομηχανικών απο¬ 
βλήτων Χοιροστασίου του Κων/νου Μαργιώλη Ο.Ε. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκέντρω¬ 
σης». 


2. Την αριθμ. Ε1β/221/65 Υγειον. Διάταξη όπως τροποποιήθηκε 
και συμπληρώθηκε. 

3. Την αριθμ. 518/28.11.90 απόφασή μας «περί χορήγησης προ¬ 
σωρινής άδειας διάθεσης λυμάτων και βιομηχανικών αποβλήτων του 
Χοιροστασίου του Κων/νου Μαργιώλη Ο.Ε. 

4. Την από 13.3.92 έκθεση αυτοψίας αρμοδίων Υπαλλήλων της Δ/ 
νσης Υγιεινής και της Τ.Τ.Δ.Κ. Αιτωλ/νίας από την οποία προκύπτει 
ότι το αποχετευτικό σύστημα κατασκευάσθηκε σύμφωνα με την εγκρι- 
θείσα μελέτη και ότι λειτουργεί αποδοτικά, αποφασίζουμε: 

Χορηγούμε στον Κων/νο Μαργιώλη Ο.Ε. ιδιοκτήτη του Χοιροστα¬ 
σίου του που βρίσκεται στο «ΠΑΛΑΙΡΟ» ΟΡΙΣΤΙΚΗ άδεια διάθεσης 
λυμάτων και βιομηχανικών αποβλήτων του υπό τους κάτωθι όρους. 

1. Οι ενδιαφερόμενοι οφείλουν να διευκολύνουν τις αρμόδιες Υπηρε¬ 
σίες στο έργο ελέγχου και να παρακολουθούν την λειτουργία των εγκα¬ 
ταστάσεων. 

2. Ο έλεγχος ανατίθεται στη Δ/νση Υγιεινής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αμφιλοχία, 15 Μαΐου 1992 

Ο Νομάρχης 
ΝΙΚ. ΣΤΑΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



